El nadador burjassoter Adrián Bueso s’alça amb la medalla d’Or en el Campionat Autonòmic d’hivern
2025-07-24

Nou èxit per a un esportista de Burjassot. La joventut trepitja amb força en totes les modalitats esportives i, bon exemple d’això, és el nadador burjassoter Adrián Bueso Rodríguez qui, el passat cap de setmana, es penjava la medalla d’Or en el Campionat Autonòmic d’hivern júnior 2025, celebrat a Castelló.

Adrián, que actualment entrena en el Club Ferca, ha aconseguit la millor posició possible en la prova de 1500 metres lliure. Així mateix, va participar en tres proves més al llarg del cap de setmana, realitzant la seua millor marca personal.

El jove de Burjassot, amb tan sols 16 anys, és també un dels esportistes premiats en la convocatòria de Premis a Esportistes d’Elit de l’Ajuntament de Burjassot, en el passat exercici; premis que el Consistori dona als esportistes per a ajudar-los en les despeses de la pràctica dels seus esports.